Greek Legal Document

Category: 41

Content:
23. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ.Γ2/4682 της 11 Αυγ./25 Σεπτ.1992 (ΦΕΚ Β΄ 584) Τρόπος επιλογής εκπαιδευτικών που καλούνται στην Εισαγωγική και Περιοδική Επιμόρφωση και στα Ειδικά επιμορφωτικά Προγράμματα. ΄Εχοντας υπόψη: 1.Τις διατάξεις του άρθρ.29 παρ.8 του Νόμ.1566/85 «Δομή και λειτουργία της Πρωτοβάθμιας και Δευτεροβάθμιας Εκπαίδευσης και άλλες διατάξεις» (ΦΕΚ 167Α΄). 2.Την αριθ.13/92 Πράξη του Παιδαγωγικού Ινστιτούτου, αποφασίζουμε: Τρόπος επιλογής υποψηφίων για διορισμό  εκπαιδευτικών για την  Εισαγωγική Επιμόρφωση ΄Αρθρ.1.-1.Οι υποψήφιοι για διορισμό εκπαιδευτικοί Πρωτοβάθμιας και Δευτεροβάθμιας Εκπαίδευσης που επιθυμούν να συμμετάσχουν στην Εισαγωγική Επιμόρφωση οφείλουν μέσα σε 15 ημέρες από τη δημοσίευση στον ημερήσιο Τύπο της σχετικής ανακοίνωσης να υποβάλουν στις κατά τόπους Διευθύνσεις Πρωτοβάθμιας και Δευτεροβάθμιας Εκπαίδευσης δήλωση, στην οποία θα δηλώνουν κατά σειρά προτίμησης στα ΠΕΚ στα οποία επιθυμούν να παρακολουθήσουν το πρόγραμμα της Εισαγωγικής Επιμόρφωσης. Η δήλωση αυτή είναι δεσμευτική για τον υποψήφιο και δεν μπορεί να ανακληθεί ή να τροποποιηθεί. 2.Οι αρμόδιες Διευθύνσεις Προσωπικού Πρωτοβάθμιας και Δευτεροβάθμιας Εκπαίδευσης του Υπουργείου Εθνικής Παιδείας και Θρησκευμάτων με βάση τη σειρά εγγραφής στους πίνακες διοριστέων και την κατά την προηγούμενη παράγραφο δήλωσή τους καταρτίζουν πίνακες υποψηφίων για επιμόρφωση κατά κλάδο και ΠΕΚ. 3.Οι πίνακες υποψηφίων για Εισαγωγική Επιμόρφωση εγκρίνονται από τον Υπουργό Εθνικής Παιδείας και Θρησκευμάτων και ανακοινώνονται στην Κεντρική Υπηρεσία του Υπουργείου Εθνικής Παιδείας και Θρησκευμάτων, στις κατά τόπους Διευθύνσεις και Γραφεία Πρωτοβάθμιας και Δευτεροβάθμιας Εκπαίδευσης και στα ΠΕΚ. ΄Όσοι περιλαμβάνονται στους πίνακες αυτούς είναι υποχρεωμένοι χωρίς άλλη ειδοποίηση ή πρόσκληση να παρουσιαστούν την 1 η  Σεπτεμβρίου στο ΠΕΚ που έχει οριστεί γι’ αυτούς. 4.Υποψήφιοι προς διορισμό εκπαιδευτικοί οι οποίοι δεν καλούνται και δεν παρακολουθούν την Εισαγωγική Επιμόρφωση με υπαιτιότητα της υπηρεσίας έχουν δικαίωμα  διορισμού στη Δημόσια Εκπαίδευση και καλούνται να παρακολουθήσουν την αμέσως επόμενη από το διορισμό τους Εισαγωγική Επιμόρφωση. 5.Οι επιμορφούμενοι στην Εισαγωγική Επιμόρφωση προς διορισμό εκπαιδευτικοί Πρωτοβάθμιας και Δευτεροβάθμιας Εκπαίδευσης, κατά τη διάρκεια της επιμόρφωσής τους καλούνται από την αρμόδια υπηρεσία και όσοι επιθυμούν υποβάλλουν αίτηση  32.Δ.ν.22 Επιμόρφωση Λειτουργών Μ.Ε. Επιμόρφωση Λειτουργών Μ.Ε. 32.Δ.ν.23 για την πρόσληψή τους ως αναπληρωτών  στην περιφέρεια του ΠΕΚ στο οποίο επιμορφώνονται, προκειμένου να καλύψουν τις ανάγκες σε εκπαιδευτικό προσωπικό που θα προκύψουν από την εφαρμογή της Περιοδικής Επιμόρφωσης. 6.Κατά την πρώτη εφαρμογή της απόφασης αυτής οι δηλώσεις προτίμησης για συμμετοχή στην Εισαγωγική Επιμόρφωση θα υποβληθούν μέχρι 24.7.92. ΄Οσοι περιλαμβάνονται στους πίνακες υποψηφίων για Εισαγωγική Επιμόρφωση είναι υποχρεωμένοι χωρίς άλλη ειδοποίηση ή πρόσκληση να παρουσιαστούν στο ΠΕΚ που έχει οριστεί γι’ αυτούς το αργότερο μέσα σε έξι (6) ημέρες από της δημοσιεύσεως των πινάκων. Τρόπος επιλογής εκπαιδευτικών για την  Περιοδική Επιμόρφωση ΄Αρθρ.1.-1.Οι Προϊστάμενοι των Διευθύνσεων Πρωτοβάθμιας και Δευτεροβάθμιας Εκπαίδευσης γνωστοποιούν μέχρι τέλους Απριλίου κάθε έτους στους εκπαιδευτικούς της περιφέρειάς τους τα ΠΕΚ στα οποία θα λειτουργήσουν προγράμματα Περιοδικής Επιμόρφωσης, τον αριθμό των καλουμένων στους δύο κύκλους Περιοδικής Επιμόρφωσης εκπαιδευτικών από την περιοχή του νομού, καθώς και τις ημερομηνίες έναρξης και λήξης των δύο κύκλων Περιοδικής Επιμόρφωσης και τους καλούν να δηλώσουν μέχρι 10 Μαΐου τον επιμορφωτικό κύκλο (α΄ ή β΄ ή και τους δύο με σειρά προτίμησης) του επόμενου διδακτικού έτους, που επιθυμούν να παρακολουθήσουν. Η δήλωσή τους έχει ισχύ για το ΠΕΚ, στην περιφέρεια του οποίου υπάγεται η σχολική μονάδα όπου υπηρετούν οργανικά. 2.Οι Προϊστάμενοι των Διευθύνσεων με βάση τις δηλώσεις των εκπαιδευτικών καταρτίζουν πίνακες προτεινομένων κατά κλάδο και επιμορφωτικό κύκλο και τους υποβάλλουν στο οικείο Περιφερειακό Υπηρεσιακό Συμβούλιο για επικύρωση. Σε κάθε πίνακα εγγράφονται ως τακτικοί τόσοι όσοι ορίζονται στη σχετική υπουργική απόφαση για τον αντίστοιχο κλάδο καθώς και αναπληρωματικοί που ο αριθμός τους φτάνει ως το μισό του αριθμού των τακτικών. 3.Για την επιλογή και τη σειρά εγγραφής των εκπαιδευτικών στους πίνακες από τον Προϊστάμενο της Διεύθυνσης λαμβάνονται υπόψη οι επιμορφωτικές ανάγκες των εκπαιδευτικών, οι λειτουργικές ανάγκες των σχολείων, η αρχαιότητα των εκπαιδευτικών και τυχόν άλλες ανάγκες, σύμφωνα με τα όσα ορίζονται σ’ αυτή την παράγραφο καθώς και στην παρ.5 του παρόντος άρθρου. Ειδικότερα: α. ΄Οσοι έχουν: διδακτορικό στην Παιδαγωγική ή άλλο μεταπτυχιακό τίτλο στην Παιδαγωγική ή  Πτυχίο Διδασκαλείου Μέσης Εκπαίδευσης ή  Διδασκαλείου Δημοτικής Εκπαίδευσης ή Πιστοποιητικό περάτωσης μονοετούς επιμόρφωσης  στις ΣΕΛΜΕ και ΣΕΛΔΕ, δεν μπορούν να  συμμετάσχουν  στην  Περιοδική  Επιμόρφωση,  πα(Μετά τη σελ.424,126) Σελ.424,127 Τεύχος 1153-Σελ.49 ρά μόνον όταν όλοι οι εκπαιδευτικοί του ίδιου κλάδου της οικείας Διεύθυνσης οι οποίοι δεν έχουν ένα από τους πιο πάνω τίτλους επιμορφωθούν στην Περιοδική Επιμόρφωση. β.Ο αριθμός των εκπαιδευτικών που καλείται για Περιοδική Επιμόρφωση και για τον ίδιο επιμορφωτικό κύκλο από ένα και το ίδιο σχολείο δεν πρέπει να υπερβαίνει: i)Το 20% του συνόλου των υπηρετούντων εκπαιδευτικών και τους δύο κατά κλάδο όταν πρόκειται για σχολείο δευτεροβάθμιας εκπαίδευσης. ii)Τους τρεις δασκάλους, όταν πρόκειται για 9/θέσια ως 12/θέσια σχολεία. iii)Τους δύο δασκάλους, όταν πρόκειται για 5/θέσια ως 8/θέσια σχολεία. iv)Τον ένα δάσκαλο, όταν πρόκειται  για 3/θέσια και 4/θέσια σχολεία. v)To 20% του συνόλου των δασκάλων ή νηπιαγωγών που υπηρετούν στο σύνολο των διθεσίων ή μονοθεσίων σχολείων ή νηπιαγωγείων μιας Διεύθυνσης (το ποσοστό τηρείται χωριστά για κάθε κλάδο και οργανικότητα σχολείου). γ.Ο αριθμός των εκπαιδευτικών ενός κλάδου από ένα σχολείο που καλούνται στο δεύτερο επιμορφωτικό κύκλο, όπου οι συνθήκες επιτρέπουν είναι ίσος με τον αριθμό εκπαιδευτικών που καλούνται στον πρώτο κύκλο του ίδιου διδακτικού έτους. δ.Υπό την επιφύλαξη των περίπτ. α, β και γ της παραγράφου αυτής στους πίνακες προηγούνται οι αρχαιότεροι στην υπηρεσία. 4.Εάν ο αριθμός των αιτήσεων είναι μικρότερος των θέσεων επιμόρφωσης που έχει ορισθεί για τους εκπαιδευτικούς ενός κλάδου της Διεύθυνσης, ο Προϊστάμενος προτείνει και εκπαιδευτικούς που δεν υπέβαλαν αίτηση και εγγράφει αυτούς στο σχετικό πίνακα τηρώντας τους περιορισμούς της παρ.3 του παρόντος άρθρου. Στην ίδια ενέργεια προβαίνει ο Προϊστάμενος και όταν οι αιτήσεις είναι μεν περισσότερες των θέσεων, αλλά η τήρηση των περιορισμών της παρ.3 του παρόντος άρθρου δεν επιτρέπει την κάλυψη του συνόλου του αριθμού των θέσεων επιμόρφωσης ενός κλάδου από τους αιτούντες. 5.Κατά την εφαρμογή των διατάξεων της παρ.4 του παρόντος άρθρου ο Προϊστάμενος της Διεύθυνσης μπορεί να λαμβάνει υπόψη του, πέραν των περιορισμών της παρ.3 και άλλες ανάγκες τις οποίες εγγράφως οφείλει να εκθέσει και να αιτιολογήσει στο οικείο Περιφερειακό Συμβούλιο μαζί με την κατάθεση των πινάκων. 6.Κατά των πινάκων αυτών που κοινοποιούνται μέχρι 25 Μαΐου, οι ενδιαφερόμενοι μπορούν να υποβάλουν ένσταση στο οικείο περιφερειακό υπηρεσιακό συμβούλιο μέσα σε 5 εργάσιμες ημέρες από την κοινοποίηση. Το οικείο περιφερειακό υπηρεσιακό συμβούλιο εξετάζει μέχρι 10 Ιουνίου τις ενστάσεις και οριστικοποιεί τους πίνακες. Σελ.424,128 Τεύχος 1153-Σελ.50 7.Εκπαιδευτικός που προσκαλείται στην Περιοδική Επιμόρφωση, εφόσον για λόγους ανωτέρας βίας εκτιμωμένους από τον Προϊστάμενο της Διεύθυνσης, δεν μπορεί να προσέλθει στον επιμορφωτικό κύκλο που έχει ορισθεί, αναπληρώνεται από συνάδελφο του ιδίου κλάδου που περιλαμβάνεται στον πίνακα αναπληρωματικών, και κατά σειρά εγγραφής στον πίνακα αυτό. 8.Κατά την πρώτη εφαρμογή της απόφασης αυτής οι Προϊστάμενοι των Διευθύνσεων Πρωτοβάθμιας και Δευτεροβάθμιας εκπαίδευσης θα γνωστοποιήσουν στους εκπαιδευτικούς της περιφέρειάς τους τα αναφερόμενα στην παρ.1 του παρόντος άρθρου μέχρι 30.9.92. Οι δηλώσεις συμμετοχής στους δύο κύκλους της Περιοδικής Επιμόρφωσης θα γίνουν μέχρι 10.10.92. Οι πίνακες προτεινομένων για τους δύο κύκλους της Περιοδικής Επιμόρφωσης θα κοινοποιηθούν μέχρι 20.10.92. Η εξέταση των ενστάσεων και οριστικοποίηση των πινάκων από το οικείο περιφερειακό υπηρεσιακό συμβούλιο θα γίνουν μέχρι τέλους Οκτ.1992. Τρόπος επιλογής εκπαιδευτικών  στα Εδικά Επιμορφωτικά Προγράμματα ΄Αρθρ.3.-Ο τρόπος επιλογής των εκπαιδευτικών που καλούνται να παρακολουθήσουν τα Ειδικά Επιμορφωτικά Προγράμματα ορίζεται με υπουργική απόφαση που εκδίδεται σύμφωνα με τις ισχύουσες κάθε φορά διατάξεις. Από την ημέρα δημοσιεύσεως της παρούσης απόφασης καταργείται η Η/4512/13.6.89 (ΦΕΚ 492/ Β/16.6.89) απόφασή μας. 32.Δ.ν.23 Επιμόρφωση Λειτουργών Μ.Ε.